&larr Krog, Du Preez, Koopman en Punt dink na oor geloof tussen godsdiens en kultuur
Ballingskap – Israel en Palestina &rarr
8 antwoorde op Mensliker as mense
johanpienaar het gesê op Februarie 16, 2012
Hoe menslik was die god toe hy Sodom en Gomorra verwoes het?
Sien jy dit as historiese feite? Hoe ook al (ek vind ateiste soms meer biblisisties as baie gelowiges), die verhaal skets 'n beeld van Abraham se neef se God (hoe menslike!) wat hom kruwelik vererg oor 'n misdaad teen die wet van gasvryheid wat in die soort wereld waaroor die verhaal gaan een van die hoogste waardes was. (Dink vergelykenderwys aan die storie oor Abraham wat met voorbeeldige gasvryheid twee vreemdelinge ontvang en gevoed het en toe ontdek dit was al die tyd God!) Verhale met 'n baie menslike Godkarakter, sou ek se.
Maar ja, as jy dit as feitelike boekstawing lees (modernes het dikwels minder verbeelding as semi-nomade van lank gelede), dan gaan jy (soos sekere Christelike biblisiste) bly vassteek by die vraag of dit dan nou OK was dat Lot sy dogter ipv die gaste vir die barbare gegooi het, of hoe dit dan regverdig is dat 'n hele dorp, kinders en al, getref moet word. Dis maar mense wat praat, en mense (ook mense soos ek en jy) se blik is beperk: nuwe insigte in wat goed en mooi en reg is, het dikwels 'n blinde vlek waardeur ander booshede misgekyk word. So menslik is die Bybel!
Nou dink ek weer aan Abraham se onderhandeling met God: as daar 100 regverdiges (gasvryes) in die stad is, as daar 50 is, as daar 10 is … Ja, God sou hulle dan gespaar het, maar … Dis net 'n storie, man, maar wat 'n storie!
lora2me het gesê op Februarie 16, 2012
Is dit nie juis ons menslikheid en die menslike onvermoë om buite die kapasiteit van ons brein te redeneer wat veroorsaak dat ons ons nie met 'n Opperwese met menslike eienskappe kan vereenselwig nie, want dan word Hy te "swak" en te "vleeslik" (te veel soos ons) vir ons om na op te kyk? Ek dink die mens is te bang dat, indien hy God en Jesus as meer menslik en minder goddelik beskou, hy dit moeiliker sal vind om in Sy Almag, Alomteenwoordigheid, Alwetendheid te glo. It tarnishes the image of the Divine. Dis amper asof die – verskoon die swak vergelyking – "magic" dan weggeneem word en mense wil tog altyd 'n bietjie van laasgenoemde in hul geloofslewe ervaar.
So die Bybel is net 'n storie? En hoe is Sodom en Gomorra net 'n storie en Efraim 'n bewys van God se menslikheid?
gerritbrand het gesê op Februarie 17, 2012
Laat my dink aan die ou wat vertel het van die mooi digbundel wat hy in die biblioteek gelees het, en sy vriend wat toe reageer (hy hou nie van die biblioteek nie): "So die biblioteek is toe net 'n digbundel?" Nee man! 'n Biblioteek is 'n biblioteek, anders was dit mos nie 'n biblioteek nie?
Oor Efraim: waar het ek die woord "bewys" gebruik? In Hosea is 'n menslike skrywer aan die woord. Wat hy skryf, weerspieel 'n sekere verstaan van God – 'n alte menslike verstaan. Die genre verskil wel van die storie oor Sodom en Gomorra (Hosea vertel immers nie 'n verhaal nie; dis 'n profetiese teks), maar dit het met die storie gemeen dat dit 'n God voorstel wat baie menslik is, en omgee oor wat mense met mekaar doen.
Maar OK, as 'n mens daarop aandring om 'n biblioteek te lees asof dit 'n fisika-hoofstuk in een trant is, dan sal die verskille vir jou vreemd en arbitrer lyk. So is dit.
Ek dink jy vat 'n belangrike sielkundige gegewe mooi vas. Maar ek dink ook dat, as die bekende 'magic' eers gesterf het, 'n veel verbysterender 'magic' ontdek word. En dan kry 'almag', 'alomteenwoordigheid', 'alwetendheid' en derglike begrippe skielik ook 'n ryker, lewender, bevrydender, troostender en versterkender betekenis.
Neem almag as 'n voorbeeld: Daar is 'n soort mag wat nie ander se mag verminder nie, maar dit juis vermeerder. Daar is vorme van swakheid wat magtiger as baie vorme van reuse-mag is. Liefde is 'n mag, en die prediker meen dis sterker as die dood. Vergelyk dit nou met daardie koue, afstandelike, onbeweeglike wese iewers in die verre heelal.
george.bekker het gesê op Februarie 24, 2012
Gerrit ek hou van jou uiteensetting van Jesus se goddelikheid en menslikheid.Die fout word so maklik gemaak om een kant te beklemtoon.
Verskoon dat ek die saak weer opper maar jy het nie die debat oor gays afgesluit nie. Ek verwys na die rubriek: Wanneer God 'n gay Christen roep, durf niemand in die weg daarvan staan nie.
Jou lojaliteit teenoor 'n senior student was opvallend en jy het ingeklim.Die konsekwensies is, myns insiens, dat jy ernstige probleme gaan hê om jou benadering teenoor gays met die Bybel te laat klop. Die uiteinde van die storie was dat jy my reaksie en minstens twee ander reaksies op jou rubriek nie beantwoord het nie. Kan jy nou vir ons 'n antwoord gee, aan die hand van die Bybel? George
george, die rede vir 'n gebrek aan reaksies op verskeie stukke kommentaar, nie net daar nie, is gewoon tyd! Ek hoop om nog daarby uit te kom. Jammer!